Diari Oficial de la Generalitat Valenciana


Sumari del DOGV 5414, del 26-12-2006 (2006/14963)

RESOLUCIÓ de 19 de desembre de 2006, de la secretària autonòmica de Territori i Medi Ambient, de la Conselleria de Territori i Habitatge, sobre la delegació de l'exercici de competències en les direccions territorials de Territori i Habitatge.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5414

Data del DOGV
:   26-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14766


Data del document
:   19-12-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * competència administrativa
    * delegació de poders
    * administració regional
    * impacte ambiental

RESOLUCIÓ de 19 de desembre de 2006, de la secretària autonòmica de Territori i Medi Ambient, de la Conselleria de Territori i Habitatge, sobre la delegació de l'exercici de competències en les direccions territorials de Territori i Habitatge. [2006/14092]  
El Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, atribuïx al titular de la Secretaria Autonòmica de Territori i Medi Ambient, l'avaluació i l'estimació d'impactes ambientals de totes les accions dutes a terme tant pels poders públics com pels particulars en el territori de la Comunitat Valenciana.  
El volum i la diversitat dels projectes subjectes a avaluació d'impacte ambiental, la regulació dels quals l'establix la Llei 2/1989, de 3 de març, de la Generalitat Valenciana, d'impacte ambiental, i el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, suposa que moltes vegades es realitzen actuacions l'exercici de les quals pot ser delegat en altres òrgans administratius inferiors, per aconseguir d'aquesta manera major rapidesa i eficàcia en l'actuació de la Secretaria Autonòmica, la qual cosa redunda directament en benefici tant dels ciutadans que es relacionen amb aquesta, com de la mateixa administració que així aconseguix una major operativitat en el seu funcionament.   
Per tot això, d'acord amb el que disposa l'article 13 de la Llei 30/1992, de règim jurídic de les administracions públiques i del procediment administratiu comú, en la redacció que dóna a aquest la Llei 4/1999, i l'article 68 de la Llei, de la Generalitat Valenciana, 5/1983, de 30 de desembre, de Govern Valencià, resolc:   
Primer. Facultats delegades  
Es delega la facultat de resolució de les estimacions d'impacte ambiental que apareixen en l'annex I de la present resolució, en els titulars de les respectives direccions territorials de Territori i Habitatge, dins de l'àmbit territorial corresponent, d'acord amb el que establix l'article 8.3 c) del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge.  
En cap cas s'entendrà delegada en els titulars de les direccions territorials de Territori i Habitatge, la facultat de resolució de les estimacions d'impacte ambiental que apareixen en l'annex I de la present resolució, a les quals fa referència el paràgraf anterior, quan el projecte excedisca de l'àmbit territorial d'una província, o forme part d'un pla o programa l'avaluació ambiental del qual no estiga delegada.   
Segon. Prohibició de la subdelegació   
Les resolucions i els actes administratius que s'adopten per delegació indicaran expressament aquesta circumstància, sense que en cap cas siga possible la subdelegació de l'exercici de les competències delegades.   
Tercera. Suplència del delegat   
En cas de vacant, absència o malaltia dels titulars dels òrgans administratius en què delega l'exercici de les competències de la present resolució, les competències delegades s'exerciran automàticament, mentre perdure aquella situació, per l'òrgan immediatament superior establit en el Reglament orgànic i funcional de la Conselleria, i en el cas que al seu torn, el titular d'aquest òrgan també es trobe en alguna d'aquestes situacions se suplirà de la mateixa manera, i així successivament.   
Quart. Fi a la via administrativa   
Les resolucions que es dicten en exercici de la present delegació s'entendran dictades per l'òrgan delegatori i indicaran expressament aquesta circumstància. Posen fi a la via administrativa i són susceptibles dels recursos admesos en dret.   
Cinqué. Eficàcia   
La present resolució tindrà efectes a partir de l'endemà de la publicació en el Diari Oficial de la Generalitat.   
València, 19 de desembre de 2006.. La secretària autonòmica de Territori i Medi Ambient: Cristina Serrano Mateo.  
ANNEX  
Activitats subjectes a estimació d'impacte ambiental, d'acord amb el que establix l'annex II del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març i que es deleguen en els titulars de les direccions territorials de Territori i Habitatge.   
1. Agricultura i zoologia  
a) Plans i projectes de colonització rural  
. a.1 Concentracions parcel·làries de terrenys de cultiu en secà, amb superfície compresa entre 25 i 100 hectàrees.  
. a.2 Transformacions de secà a regadiu, amb superfície compresa entre 25 i 100 hectàrees.   
b) Projectes de transformació a cultiu de terrenys seminaturals, naturals o incultes, quan es referisquen a superfícies compreses entre 5 i 25 hectàrees i en qualsevol cas en pendents iguals o superiors al 15 per 100.   
c) Projectes que desenvolupen sectorialment o puntualment plans globals que hagen sigut objecte de declaració ambiental positiva.   
d) Piscifactories i altres cultius aquàtics, que tinguen entre 25 i 100 tones de càrrega.   
e) Projectes d'instal·lacions ramaderes en què concórreguen les circumstàncies següents:   
. Instal·lacions de bestiar vaquí amb capacitat compresa entre 75 i 175 places de vaquí gran d'aptitud càrnia o lletera.   
. Instal·lacions de bestiar vaquí d'engreixament amb capacitat compresa entre 100 i 300 places de vaquí d'engreixament.  
. Instal·lacions de bestiar oví o caprí amb capacitat compresa entre 500 i 1.000 places.  
. Instal·lacions de bestiar porcí amb capacitat compresa entre 200 i 350 places de reproductors en cicle tancat, o ordiers amb capacitat compresa entre 400 i 800 places.  
. Instal·lacions avícoles o cuniculars amb capacitat compresa entre 10.000 i 20.000 places.  
f) Instal·lacions d'indústries agroalimentàries  
. Instal·lacions d'esquarterament d'animals amb capacitat compresa entre 1000 i 4000 tones/any.  
. Cerveseries i maltars  
. Sucreres  
. Fabricació de farina d'ossos i gluten de pells  
. Producció de farina de peix i extracció i tractament de l'oli de peix  
. Fabricació de pinsos compostos  
2. Energia  
Transport i distribució d'energia elèctrica quan el transport no isca del territori de la Comunitat Valenciana i l'aprofitament de la seua distribució no afecte una altra comunitat autònoma, sempre que es tracte d'alguna de les circumstàncies següents:  
. Que la tensió nominal entre fases siga superior a 20 KV i inferior a 132 KV.  
. Els projectes que apareixen en l'article 63 de la Llei 3/1993, de 9 desembre, de la Generalitat, forestal de la Comunitat Valenciana.  
3. Projectes d'infraestructura  
a) Projectes que desenvolupen sectorialment o puntualment plans globals que hagen sigut objecte de declaració ambiental positiva.  
b) Actuacions en matèria de vies de comunicació, exceptuades les de conservació i manteniment, per a les quals s'exigisca informació pública en la seua legislació sectorial.  
c) Preses i embassaments de reg, sempre que concórrega alguna de les circumstàncies següents:  
. La seua capacitat estiga compresa entre 20.000 i 50.000 metres cúbics.  
. L'altura dels seus dics o murs estiga compresa entre 4 i 6 metres.   
d) Depòsits d'aigua de nova construcció, sempre que es done alguna de les circumstàncies següents:   
. En els superficials, que la seua capacitat siga superior a 9.000 metres cúbics i que estiguen situats en terrenys naturals, seminaturals o incultes, classificats com a sòl no urbanitzable.   
. En els elevats, que la seua capacitat siga superior a 5.000 metres cúbics, amb altura superior a 9 metres, i que estiguen situats en terrenys naturals, seminaturals o incultes, classificats com a sòl no urbanitzable.  
e) Plantes depuradores d'aigües de nova construcció, com també el sistema de col·lectors corresponents, quan es projecten per a uns paràmetres compresos entre 10.000 i 100.000 habitants equivalents.  
f) Projectes d'urbanització de plans parcials d'ús industrial, que desenvolupen plans generals d'ordenació urbana o normes subsidiàries i complementàries del planejament no sotmesos a avaluació o estimació d'impacte ambiental.  
4. Projectes gestió de residus  
a) Instal·lacions d'incineració i coincineració de residus excloses de l'àmbit del Reial decret 653/2003, de 30 de maig, amb capacitat superior a 50 tones diàries.  
b) Instal·lacions d'emmagatzemament i tractament de pneumàtics fora d'ús.   
c) Instal·lacions de recepció de vehicles, d'acord amb la definició del Reial decret 1383/2002, de 20 de desembre.  
d) Instal·lacions productores de residus perillosos a sòl no urbanitzable, o que produïsquen quantitats superiors a 50 tones anuals de residus perillosos.  
e) Instal·lacions d'emmagatzemament, valorització i eliminació de residus no perillosos a sòl no urbanitzable, diferents de les incloses en l'annex I.  
f) Instal·lacions de classificació i reciclatge de residus de construcció i demolició mesclats amb capacitat superior a 50.000 tones anuals que no s'ubiquen a sòl no urbanitzable.  
g) Abocadors de residus inerts..  
València, 19 de desembre de 2006.. La secretària autonòmica, d'acord amb l'art. 8. 3 c) del Decret 137/2006, de 29 de setembre, del Consell de la Generalitat: Cristina Serrano Mateo